ओसाका पुगिन् सेमिफाइनल
चौथो वरीयताकी नाओमी ओसाकाले बुधबार यूएस ओपनको सेमिफाइनल यात्रा तय गरेकी छिन् । उनले सेलबी रोजर्सलाई ६–३ र ६–४ ले हराएकी हुन् ।
न्युयोर्क — चौथो वरीयताकी नाओमी ओसाकाले बुधबार यूएस ओपनको सेमिफाइनल यात्रा तय गरेकी छिन् । उनले सेलबी रोजर्सलाई ६–३ र ६–४ ले हराएकी हुन् ।जापानी २२ वर्षीया खेलाडीले अब सेमिफाइनलमा २८औं वरीयताकी जेनिफिर बार्डीको सामना गर्नेछिन् । बार्डीले भने युलिया पुटिनसेभालाई ६–३ र ६–२ ले हराइन् ।पुरुषतर्फ जर्मनीका पाँचौं वरीयताका एलेक्जान्डर जाभरेभले क्रोएसियाका बोरना क्रोरिचलाई १–६, ७–६, ७–६ र ६–३ ले हराएर सेमिफाइनल पुगे । उनी यूएस ओपनको अन्तिम चारमा पुगेको यो पहिलोपल्ट हो ।